68/2023 (II.23.) határozat melléklete

**EGYÜTTMŰKÖDÉSI MEGÁLLAPODÁS**

**TOP-1.2.1-16-FE1-2020-00010. azonosítószámú, „Kincsestáj kerékpárút fejlesztése Móron” című projekt keretében**

E megállapodás létrejött egyrészről

|  |  |
| --- | --- |
| **Elnevezés:** | Fejér Vármegyei Önkormányzat |
| **Székhely:** | 8000 Székesfehérvár, Szent István tér 9. |
| **Adószám:** | 15726982-2-07 |
| **Törvényes képviselő:** | Dr. Molnár Krisztián, a Fejér Vármegyei Közgyűlés Elnöke |
| **Kapcsolattartó:** | Hajnalné dr. Szecsődi Zsuzsanna aljegyző |
| **Kapcsolattartó telefonszáma:** | +36 20 852-6598 |
| **Kapcsolattartó e-mailcíme:** | hajnalne.szecsodi.zsuzsanna@fejer.hu  |

* mint a projekt megvalósításáért felelős szervezet (a továbbiakban: Vármegyei Önkormányzat), mint Kedvezményezett,

másrészről

|  |  |
| --- | --- |
| **Elnevezés:** | Mór Városi Önkormányzat |
| **Székhely:** | 8060 Mór, Szent István tér 6. |
| **Adószám:** | 15727220-2-07 |
| **Törvényes képviselő:** | Fenyves Péter polgármester |
| **Kapcsolattartó:** | Hajnal Tibor városfejlesztési igazgató |
| **Kapcsolattartó telefonszáma:** | +36 30 117-0530 |
| **Kapcsolattartó e-mailcíme:** | hajnal.tibor@mor.hu |

* mint projektben megvalósuló beruházással érintett önkormányzat (a továbbiakban: Települési önkormányzat)

a továbbiakban együtt: Felek

között, az alábbi napon és helyen, a megjelölt feltételek mellett.

**I.**

**Előzmények**

1. Felek rögzítik, hogy Vármegyei Önkormányzat, **TOP-1.2.1-16-FE1-2020-00010.** azonosítószámon nyilvántartott, „**Kincsestáj kerékpárút fejlesztése Móron***”* című projekt keretében – annak 2021. április 28. napján hatályba lépett támogatási szerződés alapján kerékpárforgalmi létesítményt valósít meg Mór területén lévő ingatlanokon.

 a) Így a Magyar Állam tulajdonában és a Magyar Közút Nonprofit Zrt. vagyonkezelésében lévő Mór 1579 és 072 hrsz-ú ingatlanokon, melyre vonatkozóan „*Tulajdonosi hozzájárulás és haszonkölcsön szerződés közfeladatként végzett beruházás esetén*” című megállapodás jött létre Magyar Közút Nonprofit Zrt. és a Vármegyei Önkormányzat között.

b) Továbbá, a Magyar Állam tulajdonában és a MÁV Zrt. vagyonkezelésében lévő 024/6, 4258, 1233/11, 4261/9 hrsz-ú ingatlanok tekintetében elvi hozzájáruló nyilatkozattal rendelkezik Vármegyei Önkormányzat, figyelemmel az országos vasúti mellékvonalak felsorolásáról szóló 194/2016. (VII. 13.) Korm. rendelet módosításának szükségességére.

Jelen együttműködési megállapodás elválaszthatatlan részét képezi a tárgyi projekt tekintetében a Vármegyei Önkormányzat és MÁV Zrt. között 2023. január 10-én létrejött együttműködési megállapodás.

c) Továbbá a Mór Városi Önkormányzat tulajdonában lévő II/4. pontban meghatározott ingatlanokon.

**II.**

**Együttműködés részletes feltételei**

1. Felek abban állapodnak meg, hogy a **TOP-1.2.1-16-FE1-2020-00010. azonosítószámú, „Kincsestáj kerékpárút fejlesztése Móron” című projekt** keretében a kerékpárforgalmi létesítmény megvalósítása érdekében a jelen megállapodásban foglalt feltételek szerint együttműködnek.
2. A Települési Önkormányzat vállalja, hogy minden szükséges nyilatkozatot – beleértve a kerékpárforgalmi létesítmény megvalósításához szükséges és a település tulajdonában lévő ingatlanok térítésmentes használati joga biztosítására vonatkozó hozzájárulást is – megad, illetve megadott a Vármegyei Önkormányzat részére. Vállalja továbbá, hogy a fejlesztési célok megvalósulása során és érdekében a Település minden szükséges szakmai támogatást megad a Vármegyei Önkormányzat részére és abban teljeskörűen együttműködik. Fentieken túl - a Fejér Vármegyei Önkormányzat Közgyűlése hatáskörében eljáró Fejér Vármegyei Közgyűlés Elnökének 159/2020. (XII.10.) határozatának 7. pontjára figyelemmel - a Települési Önkormányzat vállalja az esetlegesen felmerülő, beruházáshoz szükséges ingatlanok – az érintett tulajdonosokkal, vagyonkezelőkkel történő külön megállapodásban foglaltak szerint - megszerzésével és a művelési ág módosításával kapcsolatos terheket, amennyiben azt a pályázat nem rendezi. Települési Önkormányzat vállalja, amennyiben az országos vasúti mellékvonalak felsorolásáról szóló 194/2016. (VII. 13.) Korm. rendelet 1. melléklet szerinti „5b Mór – Pusztavám” országos vasúti mellékvonal” megszűntetésre kerül, úgy vállalja az önkormányzat közigazgatási területére eső, érintett vasúti ingatlanok ingyenes átvételét vagyonkezelőtől, amennyiben az felajánlásra kerül.
3. A Települési Önkormányzat vállalja, hogy hozzájárul a támogatott beruházás megvalósításához és a támogatási időszak során megvalósuló infrastrukturális fejlesztések Vármegyei Önkormányzat általi aktiválásához, továbbá vállalja, hogy a beruházással érintett ingatlan a kötelező fenntartási időszakban a fejlesztés céljára rendelkezésre áll. Vállalja továbbá, hogy a projekt befejezését követően közreműködik az elkészült kerékpárutak, táblarendszer fenntartásában, működtetésében.
4. Jelen szerződés aláírásával a Települési Önkormányzat biztosítja, hogy a Vármegyei Önkormányzat a kerékpárforgalmi létesítmény megvalósításához, üzemeltetéséhez és fenntartásához szükséges mértékben igénybe vegye az alábbi ingatlanok a kerékpárforgalmi létesítmény által elfoglalt ingatlanrészét:

|  |  |  |
| --- | --- | --- |
| **Település** | **Helyrajzi szám** | **Ingatlan igénybevétel (m2)** |
|  Mór | 4261/12 | 36 |
|  Mór | 4259 | 136 |
| Mór | 4261/14 | 21 |
| Mór | 4262/4 | 72 |
| Mór | 5675/3 | 200(közvilágítással érintett csak) |
| Mór | 4262/3 | 6(közvilágítással érintett csak) |

1. A Települési Önkormányzat biztosítja a Vármegyei Önkormányzat részére, hogy a Vármegyei Önkormányzat a pályázat során vállalt, és/vagy a részére jogszabályban, hatósági határozatban előírt – a kerékpárforgalmi létesítményre vonatkozó – építési, üzemeltetési és fenntartási kötelezettségeit teljesítse, az ahhoz szükséges mértékben az II./4. pontban foglalt ingatlanokat igénybe vegye.
2. Felek vállalják, hogy jelen megállapodás hatálya és érvényessége alatt tartózkodnak minden olyan szerződés megkötésétől, amely részben vagy egészében ellentétes a jelen megállapodással, illetve amely eredményeképp a jelen megállapodásban meghatározott célok és vállalások teljesülése részben vagy egészében lehetetlenné válna.
3. Felek a jelen megállapodás teljesítése során kötelesek kölcsönösen és jóhiszeműen együttműködni, a megállapodás változtatását igénylő körülményekről egymást haladéktalanul tájékoztatni. Ennek elmulasztásából eredő esetleges károkért a mulasztó fél felel.
4. A Felek kijelentik, és egyben biztosítják egymást arról, hogy minden a kerékpáros létesítménnyel kapcsolatos lényeges információról egymást haladéktalanul tájékoztatják (pl. a létesítmény megrongálása, sérülése, ellenőrzés várható időpontjáról történő értesítés).
5. A Települési Önkormányzat hozzájárul a kerékpáros létesítménnyel kapcsolatos teljes körű hatósági engedélyezési eljárás lefolytatásához, és ahhoz, hogy az Engedély kiadásra, majd azt követően megvalósításra kerüljön.
6. A Felek kijelentik, hogy a Vármegyei Önkormányzat a kerékpáros létesítmény tovább hasznosítására nem jogosult.
7. A Felek rögzítik, hogy a Vármegyei Önkormányzat által biztosított forrásból megvalósuló egyes projektelemek tulajdonjoga – az irányadó TOP-1.2.1-16 pályázati felhívás szabályai szerint – azok átadás-átvételétől számított 5 éven belül a Vármegyei Önkormányzatot illeti meg, amelyet a Vármegyei Önkormányzat 5 éves határidő elteltét követően a Települési Önkormányzatra ruházza át. A Felek megállapodása értelmében a jelen pontban meghatározott 5 éven belül a Vármegyei Önkormányzat tulajdonában álló egyes projektelemek fenntartási, illetve üzemeltetési feladatait a Települési Önkormányzat látja el, tehát azok fenntartási, illetve üzemeltetési költségeit a Települési Önkormányzat viseli.

**III.**

**Egyéb nyilatkozatok**

1. Települési Önkormányzat, valamint a Vármegyei Önkormányzat nevében eljáró törvényes képviselő egyaránt nyilatkozik, hogy a jelen megállapodás megkötéséhez szükséges felhatalmazással és jogosultsággal rendelkezik. Települési Önkormányzat nyilatkozik, hogy a jelen megállapodás megkötéséről Mór Városi Önkormányzatának Képviselő-testülete a ……./2023. (…….) határozatával döntött.

Vármegyei Önkormányzat nyilatkozik, hogy a jelen megállapodás megkötéséről Fejér Megyei Önkormányzat Közgyűlése hatáskörében eljáró Fejér Megyei Közgyűlés Elnöke 159/2020.(XII.10.) határozatával döntött.

1. Megállapodást kötő Felek nyilatkoznak, hogy a vállalt kötelezettségek teljesítésére képesek és szerződési nyilatkozataikat jóhiszeműen, egymást kölcsönösen tájékoztatva tették meg.
2. A jelen megállapodás 4 oldalon és 4 eredeti példányban készült.
3. A Jelen együttműködési megállapodás hatálya a tárgyi projekt fenntartási időszakának végéig tart.
4. A jelen megállapodás tartalmát a Felhívás esetleges jövőbeni módosításaira figyelemmel, a hatályos időállapotnak megfelelő szövegezés szerint kell értelmezni és alkalmazni.

A jelen együttműködési megállapodást a Felek, mint akaratukkal mindenben egyezőt, jóváhagyólag, törvényes képviselőjük útján írják alá.

Kelt: Székesfehérvár, 2023.

|  |  |
| --- | --- |
| **Mór Városi Önkormányzat**  | **Fejér Vármegyei Önkormányzat**  |
| **Fenyves Péter**polgármester | **Dr. Molnár Krisztián**a Fejér Vármegyei Közgyűlés elnöke |